

ประกาศองค์การบริหารส่วนตำบลเขาพระทอง

เรื่อง ประกาศนโยบายคุณธรรม จริยธรรม ที่พนักงานส่วนตำบล ลูกจ้างประจำ และพนักงานจ้างต้องยึดถือปฏิบัติ

…………………………………………

ตามที่ องค์การบริหารส่วนตำบลเขาพระทอง ได้จัดทำประมวลจริยธรรม เพื่อเป็นแนวทางในการปฏิบัติราชการของพนักงานส่วนตำบล ลูกจ้างประจำ และพนักงานจ้าง ให้เกิดความโปร่งใส เป็นธรรม เกิดธรรมาภิบาลในการปฏิบัติราชการไปแล้วนั้น

เพื่อให้การปฏิบัติราชการเป็นไปด้วยความโปร่งใส เป็นธรรม ปลอดทุจริต ตามหลักคุณธรรม ตามหลักธรรมาภิบาล รวมทั้งรองรับความเป็นองค์กรปกครองส่วนท้องถิ่นต้นแบบด้านการป้องกันการทุจริต จึงประกาศนโยบายคุณธรรมเพื่อเป็นหลักเกณฑ์ในการปฏิบัติราชการขององค์การบริหารส่วนตำบลเขาพระทอง ดังนี้

1. การยึดมั่นในคุณธรรมและจริยธรรม
2. การมีจิตสำนึกที่ดี ซื่อสัตย์ สุจริต และรับผิดชอบ
3. การยึดถือประโยชน์ของทางราชการเหนือกว่าประโยชน์ส่วนตัว และไม่มีผลประโยชน์ทับซ้อน
4. การยืนหยัดทำในสิ่งที่ถูกต้อง เป็นธรรมและถูกกฎหมาย
5. การให้บริการประชาชนด้วยความรวดเร็ว มีอัธยาศัยและไม่เลือกปฏิบัติ
6. การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบียนข้อเท็จจริง
7. การมุ่งผลสัมฤทธิ์ของงาน รักษามาตรฐาน มีคุณภาพโปร่งใสและตรวจสอบได้
8. การยึดมั่นในระบอบประชาธิปไตยอันมีพระมหากษัตริย์ทรงเป็นประมุข
9. การยึดมั่นในหลักจรรยาวิชาชีพขององค์กร

กำหนดแนวทางการปฏิบัติตามประมวลจริยธรรม ดังนี้

1. ให้มีการจัดทำช่องทางการร้องเรียนการทุจริต และประพฤติมิชอบ เช่นสายตรงนายก อบต.เขาพระทอง ทางเว๊บไซต์ของ อบต.เขาพระทอง มีกล่องรับเรื่องราวการทุจริต
2. ให้มีการประชุมข้าราชการลูกจ้างประจำ และพนักงานจ้างทุกเดือน อย่างน้อยเดือนละ 1 ครั้ง โดยเน้นย้ำให้ปฏิบัติงานตามระเบียบ กฎหมาย ปฏิบัติงานด้วยความรวดเร็ว การจัดซื้อจัดจ้างให้ปฏิบัติงานตามระเบียบ กฎหมาย ปลูกจิตสำนึกให้รักษาผลประโยชน์ของทางราชการโดยเน้นบริการประชาชนด้วยความสุภาพและเสมอภาค
3. ให้มีการจัดทำเอกสาร เช่น แผ่นพับ ป้ายประกาศ จัดบอร์ดประชาสัมพันธ์เกี่ยวกับการป้องกันและปราบปรามการทุจริตเผยแพร่ให้บุคลากรในหน่วยงานถือปฏิบัติ
4. ให้มีการจัดอบรมศึกษาดูงาน ส่งเสริมคุณธรรม จริยธรรม ให้แก่ กลุ่มผู้บริหาร และบุคลากรท้องถิ่น

ทั้งนี้ ให้ถือปฏิบัติทุกปีงบประมาณจนกว่าจะมีประกาศปรับปรุงเปลี่ยนแปลงหรือยกเลิกประกาศฉบับนี้

จึงขอประกาศให้ทราบโดยทั่วกัน

ประกาศ ณ วันที่ 15 เดือน มกราคม พ.ศ.2562



(นายประดับ หมื่นจร)

นายกองค์การบริหารส่วนตำบลเขาพระทอง